CELEX: 31973L0183
Language: el
Date: 1973-06-28 00:00:00
Title: Οδηγία 73/183/ΕΟΚ του Συμβουλίου της 28ης Ιουνίου 1973 περί καταργήσεως των περιορισμών στην ελευθερία εγκαταστάσεως και στην ελεύθερη παροχή υπηρεσιών για τις μη μισθωτές δραστηριότητες τραπεζών και λοιπών πιστωτικών ιδρυμάτων

Avis juridique important

|

31973L0183

Οδηγία 73/183/ΕΟΚ του Συμβουλίου της 28ης Ιουνίου 1973 περί καταργήσεως των περιορισμών στην ελευθερία εγκαταστάσεως και στην ελεύθερη παροχή υπηρεσιών για τις μη μισθωτές δραστηριότητες τραπεζών και λοιπών πιστωτικών ιδρυμάτων  

Επίσημη Εφημερίδα αριθ. L 194 της 16/07/1973 σ. 0001 - 0010 Φινλανδική ειδική έκδοση: Κεφάλαιο 6 τόμος 1 σ. 0138  Ελληνική ειδική έκδοση: Κεφάλαιο 06 τόμος 1 σ. 0147  Σουηδική ειδική έκδοση: Κεφάλαιο 6 τόμος 1 σ. 0138  Ισπανική ειδική έκδοση: Κεφάλαιο 06 τόμος 1 σ. 0135  Πορτογαλική ειδική έκδοση : Κεφάλαιο 06 τόμος 1 σ. 0135 

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Ιουνίου 1973 περί της καταργήσεως των περιορισμών στην ελευθερία εγκαταστάσεως και στην ελεύθερη παροχή υπηρεσιών για τις μη μισθωτές δραστηριότητες τραπεζών και λοιπών πιστωτικών ιδρυμάτωνΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54, παράγραφος 2 και 3, το άρθρο 61, παράγραφος 2 και το άρθρο 63, παράγραφος 2 και 3,  το γενικό πρόγραμμα για την κατάργηση των περιορισμών στην ελεύθερη εγκατάσταση (1), και κυρίως τον Τίτλο IV/Α,  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών(2), και κυρίως τον Τίτλο V/Γ 2 β),  την πρόταση της Επιτροπής,  τη γνώμη της Συνελεύσεως(3),  τη γνώμη της Οικονομικής και Κοινωνικής Επιτροπής(4),  τη γνώμη της Νομισματικής Επιτροπής,  Εκτιμώντας:  ότι τα γενικά προγράμματα προβλέπουν σχετικά με τις τράπεζες και τα λοιπά πιστωτικά ιδρύματα, την κατάργηση των περιορισμών στην ελευθερία εγκαταστάσεως και στην παροχή υπηρεσιών που δεν συνδέονται με κίνηση κεφαλαίων πριν από τη λήξη του δευτέρου έτους  του δευτέρου σταδίου, καθώς και την κατάργηση των περιορισμών στην παροχή υπηρεσιών από τράπεζες που συνδέονται με κίνηση κεφαλαίων, με τον ίδιο ρυθμό που ελευθερώνεται η κίνηση των κεφαλαίων αυτών- ότι σχετικά με τις παροχές υπηρεσιών που συνδέονται με κίνηση κεφαλαίων, είναι σκόπιμο να ελευθερωθούν σ' ένα πρώτο στάδιο μια σειρά δραστηριοτήτων που θα καθορισθούν με ακρίβεια, αφού ληθεί υπ' όψη η γνώμη της Νομισματικής Επιτροπής και ότι ο πίνακας  των δραστηριοτήτων αυτών θα συμπληρωθεί, κυρίως σε συνάρτηση με την πρόοδο που θα πραγματοποιηθεί κατά τη διαδικασία ελευθερώσεως της κινήσεως κεφαλαίων- ότι ο παρέχων υπηρεσίες μπορεί για την εκτέλεση της υπηρεσίας που παρέχει να ασκεί προσωρινά την δραστηριότητά του στη χώρα, στην οποία παρέχεται η υπηρεσία, με τους ίδιους όρους που η χώρα αυτή προβλέπει για τους υπηκόους της- ότι, η δραστηριότητα των χρηματιστών δημιουργεί ιδιαίτερα προβλήματα λόγω των ρυθμίσεων που διέπουν στις διάφορες χώρες την ανάληψη και άσκηση της δραστηριότητας αυτής και ότι η ελευθέρωσή της θα αποτελέσει αντικείμενο μιας άλλης οδηγίας- ότι, οι μη μισθωτές διαμεσολαβητικές δραστηριότητες στον τομέα των τραπεζών και λοιπών πιστωτικών ιδρυμάτων δεν καλύπτονται από την οδηγία του Συμβουλίου της 25ης Φεβρουαρίου 1964, σχετικά με την πραγματοποίηση του δικαιώματος εγκαταστάσεως και  ελεύθερης παροχής υπηρεσιών στον τομέα των διαμεσολαβητικών δραστηριοτήτων στο εμπόριο, τη βιομηχανία(5) και τη βιοτεχνία, ότι συνεπώς, οι δραστηριότητες αυτές πρέπει να συμπεριληφθούν στην παρούσα οδηγία- ότι εν τούτοις, οι διάφορες νομοθεσίες, όπως έχουν σήμερα όσον αφορά τις δραστηριότητες των διαμεσολαβητών, που μετακινούνται σε άλλο Κράτος μέλος προκειμένου να παράσχουν εκεί υπηρεσίες, γεννούν δύσκολα προβλήματα, και ότι, συνεπώς, μεταγενέστερη  οδηγία πρέπει αντίστοιχα να ρυθμίσει την ελευθέρωση της παροχής υπηρεσιών των διαμεσολαβητών αυτών- ότι, οι νομοθετικές, κανονιστικές και διοικητικές διατάξεις των Κρατών μελών οι οποίες απαγορεύουν ανεξαρτήτως ιθαγενείας σε φυσικά πρόσωπα ή εταιρίες που έχουν συσταθεί υπό ορισμένη νομική μορφή την άσκηση μιας από τις δραστηριότητες που καλύπτονται  από την παρούσα οδηγία, δεν θίγονται από αυτήν μέχρι μεταγενεστέρου συντονισμού τους- ότι, σύμφωνα με τις διατάξεις του γενικού προγράμματος για την κατάργηση των περιορισμών στην ελευθερία εγκαταστάσεως, οι περιορισμοί, σχετικά με το δικαίωμα συμμετοχής σε επαγγελματικές οργανώσεις, πρέπει να καταργηθούν κατά το μέτρο που η  επαγγελματική δραστηριότητα του ενδιαφερομένου συνεπάγεται την άσκηση του δικαιώματος αυτού- ότι, αν και ο συντονισμός των νομοθετικών, κανονιστικών και διοικητικών διατάξεων σχετικά με την ανάληψη και άσκηση των δραστηριοτήτων που αναφέρονται στην παρούσα οδηγία πρέπει να επιτευχθεί το συντομώτερο δυνατό, η κατάργηση των περιορισμών μπορεί να  πραγματοποιηθεί χωρίς να γίνει προηγουμένως ή συγχρόνως προσφυγή στο συντονισμό αυτό- ότι πρέπει να εξασφαλισθεί η από κοινού εξέταση των προβλημάτων, κατά τον έλεγχο των δραστηριοτήτων που αναφέρονται στην οδηγία, που αντιμετωπίζουν οι αρχές οι οποίες έχουν επιφορτισθεί στην Κοινότητα και τα Κράτη μέλη με την εφαρμογή των ρυθμίσεων περί  τραπεζών και να προβλεφθεί για το σκοπό αυτό μία στενή συνεργασία στον τομέα αυτό μεταξύ της Επιτροπής και των Κρατών μελών καθώς και μεταξύ των τελευταίων αυτών- ότι τα μέτρα που λαμβάνει Κράτος μέλος για την εφαρμογή των εναρμονισμένων αποφάσεων που ελήφθησαν στα πλαίσια της νομισματικής συνεργασίας μεταξύ των Κρατών μελών δεν αποτελούν περιορισμούς κατά την έννοια της παρούσης οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπέρ των φυσικών προσώπων και των εταιριών   καλουμένων στο εξής δικαιούχων   που αναφέρονται στον Τίτλο I των γενικών προγραμμάτων για την κατάργηση των περιορισμών στην ελευθερία εγκαταστάσεως και στην ελεύθερη παροχή  υπηρεσιών, τους περιορισμούς που αναφέρονται στον Τίτλο III των παραπάνω προγραμμάτων, σχετικά με την ανάληψη και άσκηση των δραστηριοτήτων που αναφέρονται στο άρθρο 2 της οδηγίας.  Όσον αφορά τις παροχές υπηρεσιών που συνδέονται με κίνηση κεφαλαίων, η παρούσα οδηγία ισχύει μόνον για τις υπηρεσίες που περιλαμβάνονται στον πίνακα του παραρτήματος I, εξαιρουμένων όμως των υπηρεσιών που παρέχονται από οργανισμούς που ενεργούν ως  διαχειριστές και ως θεματοφύλακες αμοιβαίων κεφαλαίων.  Όσον αφορά υπηρεσίες σχετικές με συναλλαγές επί αξιογράφων που συνεπάγονται μετακίνηση του παρέχοντος τις υπηρεσίες στη χώρα του δικαιούχου, δεν ελευθερώνονται οι εξής υπηρεσίες:  - λήψη εντολών αγοράς ή πωλήσεως,  - συμμετοχή, με την ιδιότητα του διαμεσολαβητού, στις εκτός χρηματιστηρίου μεταβιβάσεις και διαπίστωση των μεταβιβάσεων αυτών,  - πληροφορίες και συμβουλές, που δίνονται μετά από δημόσια προκήρυξη,  - πληρωμές τοκομεριδίων.   Άρθρο 2  Η παρούσα οδηγία εφαρμόζεται στις μη μισθωτές δραστηριότητες που περιλαμβάνονται στην ομάδα 620 του παραρτήματος I του γενικού προγράμματος για την κατάργηση των περιορισμών στην ελεύθερη εγκατάσταση, όπως η ομάδα αυτή εμφανίζεται στο παράρτημα  II της παρούσης οδηγίας, με εξαίρεση τις δραστηριότητες του χρηματιστού (κατηγορία 4 του παραπάνω παραρτήματος).  Η παρούσα οδηγία δεν εφαρμόζεται στην παροχή υπηρεσιών των μη μισθωτών διαμεσολαβητών, στον τομέα των τραπεζών και άλλων πιστωτικών ιδρυμάτων, οι οποίοι μετακινούνται σε Κράτος μέλος διαφορετικό από εκείνο στο οποίο είναι εγκατεστημένοι.   Άρθρο 3  1. Τα Κράτη μέλη καταργούν τους περιορισμούς, οι οποίοι, ιδίως:  α) παρακωλύουν την εγκατάσταση δικαιούχων ή την παροχή από αυτούς υπηρεσιών στη χώρα υποδοχής υπό τους αυτούς όρους και με τα αυτά δικαιώματα όπως και οι ημεδαποί- β) απορρέουν από διοικητική πρακτική, που έχει ως αποτέλεσμα την διακριτική σε σχέση με τους ημεδαπούς μεταχείριση των δικαιούχων.  2. Μεταξύ των περιορισμών που πρέπει να καταργηθούν, συμπεριλαμβάνονται ειδικώτερα εκείνοι που αποτελούν αντικείμενο διατάξεων που απαγορεύουν ή περιορίζουν την εγκατάσταση των δικαιούχων ή την υπ' αυτών παροχή υπηρεσιών, όπως:  α) Στο Βέλγιο:  - η υποχρέωση που επιβάλλει το άρθρο 10 του υπ' αριθ. 185 βασιλικού διατάγματος της 9ης Ιουλίου 1935, στις αλλοδαπές τράπεζες, που ανήκουν σε ιδιώτη ή ιδρύθηκαν με τη μορφή ομορρύθμου ή απλής ετερορρύθμου εταιρίας να διαθέτουν για τις εργασίες τους στο  Βέλγιο ίδιο κεφάλαιο τουλάχιστο 10 εκατομ. φράγκων, ενώ το κεφάλαιο που απαιτείται για τις Βελγικές τράπεζες, που έχουν τα ίδια χαρακτηριστικά, ανέρχεται μόνο σε 2 εκατομ. φράγκα,  - ο όρος αμοιβαιότητος, που αναφέρεται στο άρθρο 8 των διατάξεων σχετικά με τον έλεγχο των ιδιωτικών ταμιευτηρίων, που συντονίστηκαν από το νόμο της 23ης Ιουνίου 1967, και στο άρθρο 8 του υπ' αριθ. 43 βασιλικού διατάγματος της 15ης Δεκεμβρίου 1934 για  ό,τι αφορά αντίστοιχα τα ιδιωτικά ταμιευτήρια και τις εταιρίες κεφαλαιοποιήσεως, καθώς και στα άρθρα 38 και 44 του υπ' αριθ. 225 βασιλικού διατάγματος της 7ης Ιανουαρίου 1936 για ό,τι αφορά τις επιχειρήσεις ενυποθήκων δανείων- β) Στη Δανία:  - η υποχρέωση μίας ειδικής εγκρίσεως για τις αλλοδαπές τράπεζες, που επιβάλλεται από τον νόμο αριθ. 122 της 15ης Απριλίου 1930, όπως τροποποιήθηκε από τους νόμους αριθ. 163 της 13ης Απριλίου 1938 και 134 της 29ης Μαΐου 1956,  - ο όρος της εθνικότητος, που απαιτείται για τα μέλη του διοικητικού συμβουλίου, τους διευθυντές τραπέζης και τους διευθυντές υποκαταστημάτων, που βρίσκονται στη Δανία, από το άρθρο 8, παράγραφος 2 του ανωτέρω νόμου,  - ο όρος της εθνικότητος που απαιτείται για τα μέλη του συμβουλίου εποπτείας, από το άρθρο 8, παράγραφος 3 του ανωτέρω νόμου,  - ο όρος της εθνικότητος που απαιτείται για τα μέλη του συμβουλίου εποπτείας, για τους διευθυντές και τους διευθυντές υποκαταστημάτων ταμιευτηρίου, από το άρθρο 7 παράγραφος 6 του νόμου αριθ. 159 της 18 Μαΐου 1937, σε συνδυασμό με τον αριθ. 327 της 3  Ιουλίου 1950 νόμο, όπως τροποποιήθηκαν από το άρθρο 18 του νόμου αριθ. 286 της 18 Ιουνίου 1951 και από τον αριθ. 343 νόμο της 23 Δεκεμβρίου 1959- γ) Στη Γαλλία:  - η υποχρέωση, για τους αλλοδαπούς να έχουν ταυτότητα εμπόρου, που επιβάλλεται από το νομοθετικό διατάγμα της 12 Νοεμβρίου 1938 και το διάταγμα της 2 Φεβρουαρίου 1939, όπως τροποποιήθηκαν από το νόμο της 8 Οκτωβρίου 1940,  - ο όρος της ιθαγένειας, που απαιτείται από το άρθρο 7 του νόμου της 13 Ιουνίου 1941, όπως τροποποιήθηκε από το άρθρο 49 του αριθ. 51-592 νόμου της 24ης Μαΐου 1951 και από το άρθρο 2 του διατάγματος της 28ης Μαΐου 1946 για όσους πραγματοποιούν  τραπεζικές εργασίες, διευθύνουν, διοικούν ή διαχειρίζονται μία επιχείρηση ή πρακτορείο επιχειρήσεως με αντικείμενο τις εργασίες αυτές, όσους υπογράφουν για λογαριασμό τραπέζης, βάσει εντολής τα έγγραφα που αφορούν τις εν λόγω εργασίες,  - ο όρος της εθνικότητος, που αναφέρεται στα άρθρα 1 και 2 του νόμου της 14 Ιουνίου 1941, και απαιτείται για τις επιχειρήσεις από τα άρθρα 7 και 11 του παραπάνω νόμου, τα οποία παραπέμπουν στους όρους, που απαιτούνται σχετικά με τις τράπεζες,  - ο όρος της ιθαγένειας, που απαιτείται για τα βοηθητικά τραπεζικά επαγγέλματα και αναφέρεται στο άρθρο 13 του νόμου της 14 Ιουνίου 1941, όπως τροποποιήθηκε από το διάταγμα της 16 Οκτωβρίου 1958,  - ο όρος της ιθαγένειας, που απαιτείται από το άρθρο 8 του αριθ. 72-6 νόμου της 3 Ιανουαρίου 1972 για εκείνους που προβαίνουν σε προσέλκυση αγοραστών κινητών αξιών,  - ο όρος της ιθαγένειας, που απαιτείται για τα βοηθητικά χρηματιστηριακά επαγγέλματα και αναφέρεται στο άρθρο 5 του αριθ. 72-1128 νόμου της 21 Δεκεμβρίου 1972,  - ο όρος της ιθαγένειας, που απαιτείται για τον πρόεδρο του διοικητικού συμβουλίου των εταιριών επενδύσεων, για το γενικό διευθυντή, καθώς και για τα δύο τρίτα, τουλάχιστον, των μελών του διοικητικού συμβουλίου μίας τέτοιας εταιρίας, από το άρθρο 11 του  αριθ. 45-2710 διατάγματος της 2 Νοεμβρίου 1945,  - η εγγραφή των ξένων τραπεζών σε ειδικό κατάλογο, που αναφέρεται στο άρθρο 15 του νόμου της 13 Ιουνίου 1941- δ) Στην Ιρλανδία:  - η υποχρέωση, που απαιτείται από κάθε εταιρία, που ζητεί έγκριση για την πρόσβαση στην τραπεζική δραστηριότητα, να έχει συσταθεί στην Ιρλανδία και που επεβλήθη από τις οδηγίες της Κεντρικής Τραπέζης στα πλαίσια των αρμοδιοτήτων, που της χορηγούνται από  το άρθρο 9 του νόμου αριθ. 24 της 28 Ιουλίου 1971, και δημοσιεύθηκε στο φύλλο του φθινοπώρου του 1972 του "Quarterly Bulletin" της Τραπέζης αυτής,  - ο όρος της ιθαγένειας, που απαιτείται για την πλειοψηφία του διοικητικού συμβουλίου, από τις ανωτέρω οδηγίες,  - ο όρος της ιθαγένειας και για τις εταιρίες η υποχρέωση να έχουν συσταθεί στην Ιρλανδία, που απαιτείται από εκείνους που σκοπεύουν να ασκήσουν επαγγελματική δραστηριότητα δανειοδοτικής επιχειρήσεως, από το άρθρο 6 παράγραφος 3 του νόμου αριθ. 36 της 2  Οκτωβρίου 1933,  - η υποχρέωση να έχει συσταθεί στην Ιρλανδία, που απαιτείται για κάθε εταιρία, που σκοπεύει να ασκήσει τη δραστηριότητα του διαχειριστού και θεματοφύλακος των αμοιβαίων κεφαλαίων και που επιβάλλεται από το άρθρο 3 παράγραφος 1, στοιχεία β) και γ) του  νόμου αριθ. 23 της 18 Ιουλίου 1972- ε) Στην Ιταλία:  - ο όρος της αμοιβαιότητος, που αναφέρεται στο άρθρο 2 του βασιλικού διατάγματος αριθ. 1620 της 4ης Σεπτεμβρίου 1919 σχετικά με τις τράπεζες, καθώς και οι συνιστώντες διάκριση όροι έναντι των αλλοδαπών, που επιβάλλονται ατομικά με υπουργική απόφαση κατά  την εφαρμογή του ιδίου αυτού άρθρου- στ) Στο Μέγα Δουκάτο του Λουξεμβούργου:  - η περιορισμένη διάρκεια των εγκρίσεων που δίνονται στους αλλοδαπούς, που προβλέπεται στο άρθρο 21 του νόμου της 2 Ιουνίου 1962- ζ) Στις Κάτω Χώρες:  - ο όρος της ιθαγένειας που απαιτείται για τα μέλη της "Vereniging voor den Effectenhandel te Amsterdam", της "Vereniging van Effectenhandelaren te Rotterdam" και της "Bond voor de Geld- en Effectenhandel in de Provincie te 's-Gravenhage" βάσει των  καταστατικών τους που έχουν εγκριθεί από τις υπουργικές Αρχές- η) Στο Ηνωμένο Βασίλειο:  - η υποχρέωση συστάσεως στο Ηνωμένο Βασίλειο, που απαιτείται για κάθε επιχείρηση, που σκοπεύει να ασκήσει τη δραστηριότητα του διαχειριστού και θεματοφύλακος των αμοιβαίων κεφαλαίων που επιβάλλεται από το άρθρο 17 υπό στοιχεία 1 α) του τίτλου 45 του  νόμου της 23 Ιουλίου 1958, με τον τίτλο "Prevention of Fraud (Investments) Act":, και από το άρθρο 15 υπό στοιχεία 1 α) του τίτλου 9 του νόμου της 28 Μαΐου 1940, που αποκαλείται "Prevention of Fraud (Investments) (Northern Ireland) Act".   Άρθρο 4  1. Τα Κράτη μέλη μεριμνούν ώστε οι δικαιούχοι να έχουν το δικαίωμα συμμετοχής σε επαγγελματικές οργανώσεις υπό τους αυτούς όρους και με τα αυτά δικαιώματα και υποχρεώσεις, όπως οι ημεδαποί.  2. Σε περίπτωση εγκαταστάσεως, το δικαίωμα συμμετοχής στις οργανώσεις αυτές συνεπάγεται και το δικαίωμα του εκλέγεσθαι ή το δικαίωμα διορισμού σε διοικητικές θέσεις της επαγγελματικής οργανώσεως. Πάντως οι διοικητικές θέσεις αυτών είναι δυνατό να  προορίζονται για τους ημεδαπούς, εφ' όσον η οργάνωση αυτή μετέχει βάσει νομοθετικής ή κανονιστικής διατάξεως, στην άσκηση δημοσίας εξουσίας.  3. Στο Μέγα Δουκάτο του Λουξεμβούργου η ιδιότης του μέλους του Εμπορικού Επιμελητηρίου δεν δίνει στους δικαιούχους, το δικαίωμα συμμετοχής στην εκλογή για την ανάδειξη των διοικητικών οργάνων του Επιμελητηρίου αυτού.   Άρθρο 5  1. Αν Κράτος μέλος απαιτεί από τους υπηκόους του, που επιθυμούν να ασκήσουν μία από τις δραστηριότητες, που αναφέρονται στο άρθρο 2, είτε απόσπασμα ποινικού μητρώου είτε προσκόμιση ορισμένου εγγράφου, το εν λόγω Κράτος δέχεται από τους υπηκόους  των άλλων Κρατών μελών το έγγραφο, που απαιτείται για τον ίδιο αυτό σκοπό στο Κράτος μέλος καταγωγής ή προελεύσεως ή, ελλείψει τούτου, ισοδύναμο έγγραφο, που εκδίδεται από δικαστική ή διοικητική αρχή του Κράτους καταγωγής ή προελεύσεως.  2. Αν ένα Κράτος μέλος λαμβάνει υπόψη, έναντι των δικών του υπηκόων, άλλα στοιχεία εκτιμήσεως, μπορούν επίσης να ληφθούν υπόψη γεγονότα άλλα από εκείνα, που μπορούν να σημειώνονται στα έγγραφα, που αναφέρονται στην παράγραφο 1, αν αυτά μπορούν να  αποδειχθούν και αν μαρτυρούν, ότι ο ενδιαφερόμενος δεν εκπληρώνει όλους τους όρους εντιμότητας, που είναι απαραίτητοι για την άσκηση της δραστηριότητας αυτής.  Τα Κράτη μέλη αναγνωρίζουν στα πιστοποιητικά των αρμοδίων δικαστικών ή διοικητικών αρχών της χώρας καταγωγής ή προελεύσεως, που σχετίζονται με την ύπαρξη ορισμένων γεγονότων την ίδια αξία, όπως και στα πιστοποιητικά των ιδίων τους διοικητικών αρχών.  3. Αν Κράτος μέλος απαιτεί από τους υπηκόους του για την ανάληψη και άσκηση μιας από τις δραστηριότητες, που αναφέρονται στο άρθρο 2 απόδειξη περί μη κηρύξεως σε πτώχευση δέχεται έναντι των υπηκόων των άλλων Κρατών μελών την προσκόμιση του  πιστοποιητικού, που συνήθως εκδίδεται για τον σκοπό αυτό από τις αρχές του Κράτους μέλους καταγωγής ή προελεύσεως.  4. Όταν ένα από τα έγγραφα, που αναφέρονται στις παραγράφους 1 και 3 δεν εκδίδεται στη χώρα καταγωγής ή προελεύσεως, μπορεί να αντικατασταθεί από ένορκη δήλωση, ή, στα Κράτη, όπου δεν υπάρχει ένορκη δήλωση, από μία επίσημη δήλωση του ενδιαφερομένου  ενώπιον συμβολαιογράφου της χώρας καταγωγής ή προελεύσεως ο οποίος εκδίδει πιστοποιητικό ότι εδόθη ο όρκος αυτός ή έγινε η επίσημη αυτή δήλωση. Η δήλωση περί μη πτωχεύσεως μπορεί να γίνει επίσης ενώπιον αρμοδίου επαγγελματικού οργανισμού της ίδιας αυτής  χώρας.  5. Τα έγγραφα που εκδίδονται σύμφωνα με τις παραγράφους 1, 2 και 3 δεν είναι δυνατόν να υποβληθούν μετά την πάροδο τριών μηνών από την ημερομηνία εκδόσεώς τους.  6. Τα Κράτη μέλη ορίζουν εντός της προθεσμίας που προβλέπεται στο άρθρο 8, τις αρχές και οργανισμούς που είναι αρμόδιοι για την έκδοση των εγγράφων αυτών ενημερώνουν δε αμέσως περί αυτού τα άλλα Κράτη μέλη και την Επιτροπή.   Άρθρο 6  Μέχρις ότου επέλθει ο συντονισμός των νομοθετικών, κανονιστικών και διοικητικών διατάξεων των σχετικών με την νόμιμη προστασία του τίτλου "τράπεζα, τραπεζίτης, ταμιευτήριο" ή κάθε άλλου ισότιμου όρου, οι αλλοδαπές επιχειρήσεις, που δεν έχουν  εγκατασταθεί, θα δύνανται να παρέχουν υπηρεσίες με επωνυμία που να περιλαμβάνει έναν από τους όρους αυτούς, εφ' όσον πρόκειται για την επωνυμία προελεύσεώς τους και εφ' όσον οι επιχειρήσεις αυτές δεν αφήνουν καμιά αμφιβολία για το εθνικό καθεστώς στο  οποίο υπόκεινται.  Με τον σκοπό αυτό τα Κράτη μέλη μπορούν να απαιτήσουν την εγγραφή εκ των προτέρων σε ειδικό κατάλογο των αλλοδαπών που παρέχουν υπηρεσίες και δεν έχουν εγκατάσταση.  Η εγγραφή αυτή μπορεί να εξαρτηθεί από την προσκόμιση πιστοποιητικού, που χορηγούν οι αρχές της χώρας καταγωγής και που διευκρινίζει το καταστατικό της ενδιαφερομένης επιχειρήσεως, σε σχέση με την εφαρμοστέα εθνική νομοθεσία.  Για την πληροφόρηση του κοινού, η αρμοδία αρχή μπορεί να δημοσιεύσει τον κατάλογο και να επιβάλει στους αλλοδαπούς, που παρέχουν υπηρεσίες, να πληροφορήσουν τα πρόσωπα, στα οποία απευθύνονται, σχετικά με το νομικό τους καθεστώς, καθώς και για τα  κυριώτερα χαρακτηριστικά στοιχεία της δραστηριότητάς τους και της οικονομικής τους καταστάσεως.   Άρθρο 7  Η Επιτροπή και οι αντιπρόσωποι των αρχών, που είναι επιφορτισμένες στα Κράτη μέλη με τον έλεγχο των τραπεζών και άλλων πιστωτικών ιδρυμάτων, συνέρχονται κανονικά σε τρόπο ώστε, με την προοπτική της ενάρξεως ισχύος της παρούσης οδηγίας, να  διευκολύνουν τη λύση των προβλημάτων που δυνατόν να παρουσιάζονται στις αρχές, σχετικά με τον έλεγχο των δραστηριοτήτων, που αναφέρονται στην παρούσα οδηγία και εξασφαλίζουν μεταξύ τους κάθε χρήσιμη συνεργασία μέσα στα όρια της αντίστοιχης αρμοδιότητάς  τους.   Άρθρο 8  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός δέκα οκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  Εν τούτοις, σχετικά με την κατάργηση του περιορισμού, που αναφέρεται στο άρθρο 3 παράγραφος 2 με στοιχείο ζ), στις Κάτω Χώρες εδόθη προθεσμία τεσσάρων ετών από της κοινοποιήσεώς της.   Άρθρο 9  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 28 Ιουνίου 1973.  Για το Συμβούλιο Ο Πρόεδρος W. DE CLERCQ  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 202 της 5.11.1966, σ. 3472/66.  (4) ΕΕ αριθ. 224 της 5.12.1966, σ. 3799/66.  (5) ΕΕ αριθ. 56 της 4.4.1964, σ. 869/64.      ΠΑΡΑΡΤΗΜΑ I  Τραπεζικές υπηρεσίες συνδεόμενες με κινήσεις κεφαλαίων που αναφέρονται στους πίνακες A και B του παραρτήματος I της πρώτης οδηγίας της 11ης Μαΐου 1960, όπως συμπληρώθηκαν και τροποποιήθηκαν από τη δεύτερη οδηγία της 18  Δεκεμβρίου 1962(1)  ΠΙΝΑΚΑΣ A  Άμεσες επενδύσεις - Πληροφορίες εμπορικής και οικονομικής φύσεως (εμπορική διερεύνηση της αγοράς, πληροφορίες για την φερεγγυότητα του πελάτη, στατιστικά δεδομένα, μετάδοση πληροφοριών για λογιστικά στοιχεία) - Συνδρομή και αντιπροσώπευση ενώπιον αρχών (διοικητικών και δικαστικών), καθώς και άλλων αρμοδίων αρχών - Παροχή συμβουλών και συνδρομή προς επιχειρήσεις εν όψει ενδεχομένης συγχωνεύσεώς τους (αναζήτηση συνεταίρων στο εξωτερικό, πραγματογνωμοσύνη, κλπ.) - Συνδρομή για την αγορά μεγάλου αριθμού μετοχών (ιδίως για δημόσια προσφορά αγοράς) εν όψει αποκτήσεως του ελέγχου μίας επιχειρήσεως (διατυπώσεις χρηματιστηρίου, εκτιμήσεις περιουσιακής και οικονομικής φύσεως, κλπ.) - Υλική ανταλλαγή τίτλων - Φύλαξη τίτλων - Παράδοση τίτλων, που χορηγήθηκαν στους μετόχους μίας εταιρίας.  Ρευστοποίηση αμέσων επενδύσεων - Πληροφορίες εμπορικής και οικονομικής φύσεως (εμπορική διερεύνηση της αγοράς κλπ.) - Συνδρομή και αντιπροσώπευση ενώπιον αρχών (διοικητικών και δικαστικών), καθώς και άλλων αρμοδίων αρχών - Παροχή συμβουλών και συνδρομή στις επιχειρήσεις για την διευκόλυνση των εργασιών ρευστοποιήσεως - Βοήθεια για την πώληση μεγάλου αριθμού μετοχών - Υλική ανταλλαγή τίτλων - Φύλαξη τίτλων.  Επενδύσεις σε ακίνητα και ρευστοποίησή τους - Πληροφορίες εμπορικής και οικονομικής φύσεως - Συνδρομή και αντιπροσώπευση ενώπιον αρχών (διοικητικών και δικαστικών), καθώς και άλλων αρμοδίων αρχών - Παροχή συμβουλών και συνδρομών και συνδρομή για τις επενδύσεις και τη ρευστοποίησή τους - Διαχείριση περιουσιακών στοιχείων (συνδρομή και αντιπροσώπευση για τη συντήρηση περιουσιακού στοιχείου, για την ενοικίασή του κλπ.) - Συνδρομή για την σύσταση και την ενδεχομένη ρευστοποίηση εμπραγμάτων ασφαλειών και εγγυήσεων κάθε φύσεως, που δεν χορηγούνται από τράπεζες.  Κινήσεις κεφαλαίων προσωπικού χαρακτήρα - Διαχείριση περιουσιακών στοιχείων σε περίπτωση κληρονομικής διαδοχής (πληρωμή φόρων, αναζήτηση προσώπων, κλπ.).  Χορήγηση και εξόφληση βραχυπροθέσμων και μεσοπροθέσμων πιστώσεων που συνδέονται με εμπορικές δοσοληψίες ή με παροχές υπηρεσιών, στις οποίες συμμετέχει ένας μόνιμος κάτοικος - Πληροφορίες εμπορικής και οικονομικής φύσεως (εμπορική διερεύνηση αγοράς, κλπ.) - Συνδρομή και αντιπροσώπευση ενώπιον αρχών (διοικητικών και δικαστικών), καθώς και άλλων αρμοδίων αρχών - Παροχή συμβουλών για την οικονομική διαχείριση της επιχειρήσεως - Ανάκτηση πιστώσεων - Είσπραξη γραμματίων - Προσδιορισμός τόπου πληρωμής γραμματίων - Διαχείριση ενεγγύων πιστώσεων - Συνδρομή για τη σύσταση και την ενδεχομένη ρευστοποίηση εμπραγμάτων ασφαλειών και κάθε φύσεως εγγυήσεων που δεν δίνονται από Τράπεζες - Δέσμευση μετρητών, αξιών ή τίτλων, που ανήκουν σε πελάτη και αποτελούν εγγύηση υποχρεώσεώς του έναντι ενός τρίτου - Προσέλκυση πελατείας για λογαριασμό τρίτων - Υπηρεσίες συνδεόμενες με δραστηριότητες Factoring.  Εγγυήσεις, άλλες εξασφαλίσεις και δικαιώματα ενεχύρου, καθώς και μεταφορές συναλλάγματος σχετικές με αυτές - Εμπράγματες ασφάλειες και εγγυήσεις, που χορηγούνται από μία τράπεζα.  Φόροι κληρονομίας - Φορολογικές πληροφορίες,  - Φορολογικές εγγυήσεις.  Άλλες εργασίες σε κεφάλαια του Πίνακα A Οι άλλες αυτές εργασίες αναλύονται από την άποψη της τραπεζικής δραστηριότητας σε εργασίες μεταφοράς συναλλάγματος μόνο.   ΠΙΝΑΚΑΣ B  Εργασίες σε τίτλους, που αποτελούν αντικείμενο διαπραγματεύσεως στο χρηματιστήριο, με εξαίρεση τα μερίδια των αμοιβαίων κεφαλαίων - Λήψη εντολής αγοράς και πωλήσεως - Συνδρομή για την έκδοση πιστοποιητικών στον κομιστή, παραστατικών τίτλων που εκδόθηκαν προγενέστερα και έγιναν αντικείμενο διαπραγματεύσεως στο Χρηματιστήριο - Τακτοποίηση τίτλων (σφράγιση, χορήγηση φύλλου τοκομεριδίων, ανταλλαγή, ανανέωση, ανασυγκρότηση, διαίρεση, καταστροφή) - Υπηρεσία οικονομικής φύσεως (πληρωμή τοκομεριδίων και μερισματογράφων, εξόφληση τίτλων, βοήθεια για την άσκηση δικαιώματος απονομής και εγγραφής, κλπ.) - Πληροφορίες οικονομικής φύσεως (τρέχουσα πληροφόρηση, αναλύσεις κλπ.) - Παροχή συμβουλών για τοποθέτηση σε αξιόγραφα, που αποτελούν αντικείμενο διαπραγματεύσεων στο Χρηματιστήριο - Διαχείριση χαρτοφυλακίου τίτλων που αποτελούν αντικείμενο διαπραγματεύσεως στο Χρηματιστήριο(2) - Αποδοχή και εκτέλεση εντολών για την άσκηση δικαιωμάτων κομιστών τίτλων που αποτελούν αντικείμενο διαπραγματεύσεως στο Χρηματιστήριο (κυρίως αντιπροσώπευση στις γενικές συνελεύσεις των μετόχων και ενώπιον των δικαστηρίων) - Φύλαξη τίτλων - Μετατροπή τίτλων - Συνδρομή για τις εργασίες εισαγωγής στο Χρηματιστήριο τίτλων, οι οποίοι διανέμονται στους κατόχους τίτλων που αποτελούν αντικείμενο διαπραγματεύσεων στο Χρηματιστήριο - Προσέλκυση πελατείας για λογαριασμό τρίτων, σχετικά με τίτλους που αποτελούν αντικείμενο διαπραγματεύσεως στο Χρηματιστήριο - Αναζήτηση αντικρύσματος για την αγορά ή την πώληση τίτλων που αποτελούν αντικείμενο διαπραγματεύσεως στο Χρηματιστήριο - Δραστηριότητα γραφείου συμψηφισμού.    (1) Οι υπηρεσίες, που αναφέρονται στο παράρτημα αυτό δεν ελευθερώνονται στο μέτρο που συνδέονται με κινήσεις κεφαλαίων, άλλων από εκείνες, που περιελήφθησαν στους πίνακες A και B.  Οι επικεφαλίδες καθορίζονται στις επεξηγηματικές σημειώσεις, που έχουν προσαρτηθεί στην πρώτη οδηγία, που θεσπίσθηκε κατ' εφαρμογή του άρθρου 67. Οι ορισμοί αυτοί υιοθετήθηκαν στον πίνακα αυτό. Οι υπογραμμισμένες επικεφαλίδες αντιστοιχούν σε εκείνες που  αναφέρονται στους πίνακες A και B των εν λόγω οδηγιών, σχετικών με τις κινήσεις κεφαλαίων.  (2) Οι υπηρεσίες αυτές αφορούν τόσο τους ιδιώτες όσο και τους θεσμικούς επενδυτές.       ΠΑΡΑΡΤΗΜΑ II  Ανακεφαλαίωση των υποτίτλων της ταξινομήσεως τύπου κατά βιομηχανία της ομάδας 620(1), που αναφέρεται στο άρθρο 2 Τράπεζες και πιστωτικά ιδρύματα ως:  Κατηγορία 1: Τράπεζες Τράπεζες Τράπεζες επιχειρήσεων Τράπεζες προεξοφλήσεων Κατηγορία 2: Χρηματοδοτικές επιχειρήσεις αποταμιεύσεως και ειδικών δανείων Επιχειρήσεις χρηματοδοτήσεως πωλήσεων με πίστωση Επιχειρήσεις χρηματοδοτήσεως λιανικών πωλήσεων Επιχειρήσεις χρηματοδοτήσεως πωλήσεως εμπορευμάτων Εταιρίες κατασκευών και δανείων Γραφεία κτηματικών πιστώσεων Επιχειρήσεις αστικών ενυποθήκων δανείων Επιχειρήσεις αγροτικών ενυποθήκων δανείων Επιχειρήσεις εγγυήσεως ενυποθήκων δανείων Πιστωτικές επιχειρήσεις Επιχειρήσεις βραχυπροθέσμου πίστεως Επιχειρήσεις αγροτικής πίστεως Επιχειρήσεις εμπορικής πίστεως Επιχειρήσεις βιομηχανικής πίστεως Επιχειρήσεις προσωπικής πίστεως Χρηματοδοτικές αναπτυξιακές επιχειρήσεις Ταμιευτήρια Δανειστικά ταμιευτήρια Επιχειρήσεις προεξοφλήσεων και δανείων Χρηματοδοτικά ιδρύματα Ιδρύματα αναπροεξοφλήσεων Χρηματοδοτικές εταιρίες Χρηματοδότες για ίδιο λογαριασμό τους Εταιρίες ελέγχου ("Holding") Εταιρίες χαρτοφυλακίου Χρηματοδοτικές εταιρίες ("Holding") Ενεχυροδανειστήρια Κατηγορία 3: Συνδικάτα Συνδικάτα εγγυήσεων για εκδόσεις μετοχών και αξιών Συνδικάτα εξασφαλίσεων Συνδικάτα εγγυήσεων Κατηγορία 4: Χρηματιστές Μεσίτες Χρηματιστηρίου Χρηματιστές Άλλοι μεσίτες αξιογράφων Κατηγορία 5: Μεσολαβητές Μεσίτες προεξοφλήσεων που εργάζονται για προσωπικό λογαριασμό τους Μεσίτες σε τράπεζες Χρηματοδοτικοί εντολοδόχοι Κατηγορία 6: Διάφοροι Χρηματιστήρια αξιών Χρηματιστήρια πολυτίμων μετάλλων Οικονομικοί σύμβουλοι(2) Κεντρικά γραφεία μεταφοράς λογαριασμών Καταπιστευματοδόχοι εταιρίες(3) Γραφεία συναλλάγματος   (1) Δείκτης της διεθνούς ταξινομήσεως τύπου κατά βιομηχανία όλων των κλάδων οικονομικής δραστηριότητας (ΔΤΤΒ) - Ηνωμένα Έθνη - Στατιστικές μελέτες, σειρά Μ, Νο 4, αναθ. 1.  (2) Για τις δραστηριότητες που αφορά η παρούσα οδηγία.  (3) Με εξαίρεση τις δραστηριότητες των εταιριών αυτών που θα καλυφθούν από άλλες οδηγίες.